
Ncvlara eldono • n-ro 4 
12-2CI6/CI-2C17 


Saluton, kara leganto! 

En ĉi tiu kvara numero de Um- 
ujo, kiel ĉefartikolo vi malkovros 
teruran rakonton pri ĉiam 
aktuala malbeno. Ni ankoraŭfoje 
forportas vin en la fremdan 
kaj tamen strange jam konatan 
landon de Grndulario (sed rapidu, 
nur dum momenteto!), vi legos 
alian esploron, ĉifoje prilingvan 
studeton: kiu lingvo estas la plej 
uzata en Esperantujo? 

Poemo trankviligos vin kaj vi 
pridubos malnovegan enradikiĝ- 
intan koncepton matematikan. 
Ĉu ni iom pripensu la aferon? 

Krome, vi scios pli pri la retejo en 
Stack Exchange pri Esperanto, kiu 
naskiĝis post longa kampanjo, kaj 
scios ankaŭ, kiel ni, Umistoj, kreis 
kaj kreas la revuon. 

Sub la nomo de Voĉumujo, nia 
teamo daŭre umas en la kulisoj 
pri voĉlegita versio de la revuo 
por pli da alirebleco. 


Kontaktu nin, se vi volas parto- 
preni en la projekto, ni ĝojos 
aŭskulti vian voĉon. 

Kaj kiel ĉiam, ne hezitu sendi 
al ni viajn artikolproponojn kaj 
komentojn pere de Telegramo aŭ 
retpoŝto. 

Ni deziras al vi bonan legadon! 

Sassie 

revuo.umujo@gmail.com 

telegram.me/RevuoUmujo 

goo.gl/oPdEFr 

La tuta enhavo de ĉi tiu revuo krom la bildo 
de la kovrilo estas eldonata laŭ la perme- 
silo Krea Komunaĵo Atribuite-Samkondiĉe 
4.0 Tutmonda (CC BY-SA 4.0), disponebla ĉe 
https://creativecommons.org/licenses/by- 
sa/4.0/deed.eo. 

La bildo, kiu estas uzita sur la kovrilo estas 
adaptaĵo de bildo farita de Nicolas Raymond, 
disponebla ĉe http://freestock.ca/buildings_ 
landmarks_g30-stairway_to_heathens__hdr_ 
p2188.html kiu estas eldonita laŭ la perme- 
silo Krea Komunaĵo Atribuite 3.0 Neadaptita 
(CC BY 3.0), disponebla ĉe https://creative- 
commons.org/licenses/by/3.0/deed.eo. 

La desegno de la retejo kaj ankaŭ la markoj 
de Stack Exchange, kiuj aperas en la paĝoj 8 
kaj 9 estas sub kopirajto 2016 de Stack Ex- 
change, kun ĉiuj rajtoj rezervitaj. 

La plej ofte uzata lingvo 

-Martin Haase 


En la grupo Esperantujo de Telegra- 
mo mi demandis: "Krom Esperanton, 
kiun lingvon el la sekva listo vi plej 
uzas?" La demando estis respondeb- 
la per la roboto votebot (@vote). Kiel 
kutime, tiu roboto permesas proponi 
dek alternativajn respondojn. Parto- 
prenis 167 personoj, kio estas reprez- 
enta almenaŭ por la esperantlingvaj 
uzantoj de Telegramo (kiam mi lanĉis 
la enketon, en la grupo estis proksi- 
mume 1100 partoprenantoj, el kiuj 
multaj estas neaktivaj). 

La respondoj interesis min, ĉar la plej 
ofte uzata lingvo povas influi aliajn 
lingvojn, kiujn oni uzas, inter kiuj en 
nia kazo Esperanto (kiu certe por kel- 
kaj estas mem la plej ofte uzata - al- 
menaŭ rete, sed la demando estis pli 
ĝenerala). Mi ne demandis pri la ge- 
patra lingvo, ĉar en kelkaj kazoj ĝi ne 
estas la plej ofte uzata; krome, multaj 
homoj havas plurajn gepatrajn ling- 
vojn, kio komplikas la respondadon. 


Pro tio, ke la roboto permesas nur dek 
alternativojn, mi ankaŭ uzis lingvofa- 
miliojn, tiel ke la listo aspektas jene: 



• angla 

• germana 

• alia ĝermana lingvo 

• rusa 

• alia slava lingvo 

• franca 

• portugala 

• hispana 

• alia latinida lingvo 

• alia lingvo 

Mi volonte distingus ankaŭ inter hin- 
deŭropaj kaj nehindeŭropaj lingvoj, 
sed bedaŭrinde, mi devis limigi min 
al dek alternativoj. 

Mi ja atendis, ke la angla havas su- 
fiĉe fortan pozicion inter la plej ofte 
uzataj lingvoj, sed mi ne kredis, ke 
preskaŭ triono (32%) de la respond- 
intoj ĝenerale uzas la anglan (krom 
Esperanton). Tiel, 42% precipe uzas 
ĝermanan lingvon (ĉiam sen konsid- 
eri Esperanton). 35% uzas latinidajn 
lingvojn (do, eĉ iom pli ol la anglan), 
kio ĉefe ŝuldiĝas al hispanlingvanoj 
kaj portugallingvanoj (supozeble bra- 
zilanoj). Ankaŭ la rusa lingvo estas 
kun 11% konsiderinda (respektive la 
slavaj lingvoj kun 15%). Nur 7% uzas 
lingvon, kiu ne estas ĝermana, latini- 
da aŭ slava. Verŝajne, inter ili troviĝas 
denove parolantoj de hindeŭropaj 
lingvoj (precipe de la persa). 

Tio montras, ke Esperanto estas plej 
influata de eŭropaj lingvoj. Tiel, la 
eŭropa vortprovizo daŭre restos 
forta. Aliflanke, 7% de la esperan- 
tistoj uzas plej ofte lingvon, kiu ne 
apartenas al la averaĝeŭropa lingva- 
ro (angle: Standard Average Europe- 
an), certe pli multe ol en la komen- 
ca epoko de Esperanto. Siatempe, la 
franca kaj la germana estis tre influaj 


Tabelo: 


Angla 

54 

32% 

Hispana 

27 

16% 

Rusa 

18 

11% 

Portugala 

15 

9% 

Alia lingvo 

12 

7% 

Germana 

10 

6% 

Franca 

9 

5% 

Alia latinida lingvo 

9 

5% 

Alia ĝermana lingvo 

7 

4% 

Alia slava lingvo 

6 

4% 

Partoprenantoj entute 

167 

100% 


por Esperanto, sed kune ili nun- 
tempe atingas nur 11% inter la tel- 
egram-uzantoj, same kiel la rusa, 
ankaŭ dekomence grava lingvo por 
Esperanto. Supozeble, la ruso malpli 
cedis ol la germana kaj la franca. En- 
tute, la latinidaj lingvoj tamen restas 
tre fortaj. Eble, la forta pozicio de la 
latinidaj lingvoj kontribuas malhelpi 
angligon de Esperanto. 


Tabelo laŭ lingvofamilioj: 


Ĝermanaj lingvoj 42% 

Latinidaj lingvoj 35% 

Slavaj lingvoj 15% 

Aliaj lingvoj 7 % 

Gmdulario 


la tria ĉapitro 



Ekde nun, vi legos unu eron de la tria ĉapitro en ĉiu numero de Umujo. 
Ĝi verŝajne estos la lasta kaj la plej longa ĉapitro de Grndulario. Do,jen 
la 14a ero. La eroj 1 ĝis 13 troviĝas en la unua kaj la dua ĉapitroj, kiuj 
publikiĝis antaŭe en Umujo. 


La dekkvara ero 

Kiam *ode provas kunmeti. kaj 
ordigi sian konon de la mondo 
kvazaŭ puzlerojn, ĝi povas suf- 
iĉe facile kunigi kelkajn erojn 
kaj poste hipotezi pri la aliaj, 
kvankam ĉiam mankas multaj 
eroj. Sed kiam ĝi provas fari 
tion pri Grndulario, ĉiam sekvas 
ĥaoso: verŝajne neniuj du eroj 
kuniĝus! 

*ode jam longe penis por 
kompreni, kio okazas en Grndul- 
ario, sed ŝajne neniu teorio 
povus priskribi la aferojn en ĝi. 
La problemo estas ĉefe pri kiel 
Grnduloj agas. Fakte, Grnduloj 
kaj ilia maniero vivi, pensi kaj 
agi estas inter la plej komplikaj 
enigmoj ĉiam ajn por solvi. Kelkaj 
erdanoj, multaj el kiuj estas mem 
Grnduloj, provis kompreni kaj 
priskribi la agadmanieron de 


Grndulo. Do, kiel pri preskaŭ ĉio, 
estas diversaj opinioj, kaj oni vere 
ne povas certigi ilin: 

Kelkaj diras, ke, kiam oni iĝas 
Grndulo, oni kvazaŭ endormiĝas 
en tre longan dormon. Laŭ tiu 
grupo, Grndulo ne havas volon, ne 
ĝuste konscias pri la mondo kaj 
estas ĉefe regata de Doloblemo, 
ne de sia cerbo. Laŭ tiu teorio, 
oni, iĝinte Grndulo, ne plu povas 
ĝuste konscii, kio vere okazas 
ĉirkaŭe, aŭ eĉ kion oni mem faras. 
Laŭ tiuj, kiuj opinias tion, tre rare 
kaj tre malfacile eblas, ke Grndulo 
vekiĝu el tia dormo kaj denove 
iĝu tiu, kiu ĝi antaŭe estis. 

Tamen, estas aliaj, kiuj opinias, 
ke iĝi Grndulo estas la fino de 
ies vivo, kia ĝi antaŭe estis, kaj la 
ekvivo de tute nova estaĵo, kiu ne 
vere estas viva, sed nur ero de io 
pli granda: eble de Doloblemo. 

Antikva eraro matematika 

Frank van Hertrooij 


Neniu matematika konstanto 
estas pli vaste konata ol ti. Jam 
uzate de inter alie la antikvaj gre- 
koj, ĝi estas unu el la plej funda- 
mentaj kaj ofte uzataj partoj en la 
tuta studo de matematiko. Certe 
ni ne plu povus ŝanĝi tion, ĉu ne? 
Tamen dubindas, ĉu la plej popu- 
lara litero el la greka alfabeto ja 
estis la plej taŭga elekto. 

Matematike, tt estas priskribata 
kiel la rilatumo inter la diamet- 
ro kaj la cirkonferenco de cirklo. 
Estas aliaj metodoj por priskribi 
ĝin, sed tiuj manieroj estas ap- 
enaŭ uzataj. La problemo tamen 
estas, ke ĉi tiu rilatumo estas la 
nura afero, kiun ni esprimas per 
la diametro. Eĉ cirkloj mem es- 
tas - laŭ ilia defino matematika 
kaj PlVa - objektoj dudimensiaj, 
de kiuj ĉiu punkto havas la saman 
distancon ĝis la mezo. Tiu dis- 
tanco, la radiuso, priskribas ĉion 
krom tt kaj pro tio tt ne kongruas 
kun nia matematiko. Estas tial, ke 
estis jam antaŭlonge proponata, 
ke x (taŭj egalu 2tt. 

"Kurbo, konsistanta el ĉiuj punk- 
toj en ebeno kun fiksa distanco al 
donita punkto, nomata la centro 

de la cirklo." - PIV 



Ne nur laŭ la difino, sed ankaŭ 
laŭ la matematikaj konsekvencoj, 
la elekto de tt estas kontraŭin- 
tuicia kaj netaŭga. Tio ekzemple 
montriĝas en integraloj. Ni pov- 
as ekzemple priskribi la surfacon 
de figuro kiel la integralo de ties 
cirkonferenco. La mallonga klar- 
igo de tio estas, ke integraloj 
povas priskribi la surfacon sub 
grafo. Por kvadrato tio ne estas 
problemo. Se la radiuso estas es- 
primata per "r", la cirkonferen- 
co estas 8r kaj la integralo de tio 
estas 4r 2 . Se ni do havas kvadra- 
ton, kies radiuso estas 2, ni po- 
vas aŭ kvadratigi la longon, kio 
donas 4 2 =16, aŭ ni povas uzi la 
integralon, kiun ni ĵus trovis por 
atingi 4*2 2 =16. Se ni volas fari la 
samon kun cirklo kaj priskribas 
la cirkonferencon kiel "2Trr", la 
surfaco iĝas Tir 2 . Kvankam ĉi tio 
estas unu el la malmultaj okazoj, 
en kiuj ni uzas tt unuope, kaj do 
aspektas kiel kontraŭa argumen- 
to, uzi V 2 T fakte estas pli intuica. 
La nuda integralo, kiun ni ĉiuj ler- 
nas, estas Jx dx=y2X 2 . Uzante tt, ni 
do kaŝas tiun informon kaj ne plu 

aspektas kiel integralo. Estas tiu 
intuicieco, kiu gravas en matema- 
tiko, specife kiam oni instruas. 

Tiumaniere troveblas multaj 
ekzemploj, en kiu x estus pli taŭ- 
ga ol 7i. Eĉ la vorto "taŭga" en- 
havas taŭ. Tamen, multaj el tiuj 
ekzemploj, kiel risortoj, orbitoj 
kaj kompleksaj nombroj, estas 
meznivelaj aŭ altnivelaj kaj nur 
utilaj al homoj, kiuj jam estas su- 
fiĉe spertaj je cirkloj kaj anguloj. 
Kvankam ankaŭ spertuloj mer- 
itas pli logikan cirklan konstan- 
ton, eĉ pli gravas por lernantoj. 

La plej grava avantaĝo por tiuj es- 
tas la intuicieco de la unuocirklo, 
kiu priskribas la rilatumon inter 
trianguloj, anguloj kaj cirkloj. Ĝi 
montras, kiel ĉiu angulo povas 
esti vidata kiel parto de cirklo kaj 
ties cirkonferenco kaj kiel la rila- 
tumo inter la lateroj de triangulo 
dependas de la anguloj. Ni povas 
krom per gradoj mezuri angulo- 
jn ankaŭ per radianoj. Pro tio, ke 
radianoj esprimas angulojn kiel 
parton de la cirkonferenco de la 
unuocirklo, angulo de 360°, la 
tuta cirklo, estas precize 27irad. La 
konsekvenco de tio estas, ke kiam 
oni priskribas parton de tiu cirk- 
lo, ekzemple kvaronon, oni devas 
obligi tion per du kaj kvarona 
cirklo estas V^Tirad. Uzante x, tiu 

problemo ne plu ekzistas, kaj do 
la plej baza kaj ofta uzo de la cirk- 
la konstanto estus finfine logika. 

Ĉi tiuj avantaĝoj ja estas intere- 
saj, sed kiel io tiel abstrakta kiel 
t rilatas al io tiel homa kiel nia 
movado? Estas pro tio, ke neniu 
povas tiel simpatie kompreni x 
kiel Esperantisto. La konstanto 
estas fakte matematika simbolo 
de la lingvo mem. Ĝi estas ekzem- 
plo, de kial indas batali kontraŭ 
standardoj kaj ke eĉ la plej fun- 
damentaj aferoj en la vivo povas 
bezoni ŝanĝon. Ne gravas, ĉu te- 
mas pri lingvo aŭ matematiko. Do 
la sekvan fojon, kiam vi bezonas 
cirklan konstanton, uzu x. 

Kio estas 

Stack Exchange? 


Ĉio estas bona, sed kial mi 
parolas pri tio? 



StackExchange (SE) estasretejaro 
de demandoj kaj respondoj rilate 
multajn temojn. ĉi estis kreita en 
2008 de du usonanoj: Joel Spolsky 
(programisto kaj verkisto] kaj Jeff 
Atwood (programisto, blogisto 
kaj entreprenisto]. 

Unu el la plej famaj retejoj estas 
Stack Overflow pri programado, 
kiu estis inspiro por ĉiu alia sekva 
retej o. Plimulto de la retej aro estas 
anglalingva, tamen jam ekzistas 
kelkaj komunumoj precipe kreitaj 
por alilingvanoj, kaj en prilingvaj 
retejoj estas permesate skribi en 
la lingvo, kiun oni ŝatus lerni. 

Kiel Wikipedia, la retejaro 
baziĝas sur amaskunlaboro; 
sekve, ĉiuj povas partopreni en 
la plibonigado de la retejo. Ĉiuj 
demandoj kaj respondoj havas 
la jenan permesilon: Atribuite- 
Samkondiĉe 3.0. Grava sistemo 
en SE estas reputacio, kio estas 
fidosistemo, kiu celas malebligi 
sabotadon fare de maliculoj. Eblas 
porvoĉdoni aŭ kontraŭvoĉdoni 
afiŝojn, por ke la plej bonaj aperu 
supre. 

Nu, mi parolas pri tio, ĉar nun post 
longa kampanjo ankaŭ ekzistas 
priesperanta retejo: 
esperanto.stackexchange.com. 

Esperanto Language 

Oni povas skribi en Esperanto 
aŭ en la angla. Estas jam pli ol 
600 demandoj pri ĉio: literaturo, 
gramatiko, etimologio, muziko 
kaj kompreneble tipografio: kiel 
skribi niajn karajn ĉapelojn per 
ĉiu operaciumo? Neniam estis tiel 
facile skribi "eĥoŝanĝo ĉiuĵaude"! 

Top Ouostions artive hot month 

Ĥ a 306 I low many Cspefanto pun wofds are there? 

1?. 4 ? 5 ? Vflrfcs of buttons on websites 

1 3 73 How to pronounce eO 

t 2 18 Cu ostus iu sjn suerv.lrkua Mnio on kiu trosnĝus EspeiorUo? 

*«rn m«*n tmn ;ufc«* »nn»»r»0» nnurn 1 ■ 

g 4 tK How do you suy *piuy Iturd to gel' in fcspeuinlo? 

3 ? 44 How to Irunsiate ‘lur iiflht' uml *lur lelt (politics)V 

vMn m uig«»-v»ofO-/6guetli oao *.3SS 

y 4 120 How to rf»pr^^nt *rhwa [*] <i%nd «iimilar houckH) in 


Esperanto ekster la Ujo 


Tiu retejo helpas videbligi la 
esperantan komunumon al la 
ekstera publiko. 

Ĉiuj povas vidi la demandojn pri 
Esperanto en la listo de furoraĵoj 

de la retejo mem. 

Krome, Stack Exchange estas 
facile atingebla per serĉilo kaj 
estas facile trovi la informon, 
kiun oni deziras en publika retejo 
legebla de ĉiuj sen registriĝo 
(kontraŭe al famega retejo kies 
nomo komenciĝas per la litero F). 
Aktivuloj jam scias, ke oni jam 


starigis demandojn aliloke en la 
reto, sed inter ĉiuj Stack Exchange 
estas la plej oportuna. 

7 2 03 VVhal ts the «tillarence between 'tecla' und ‘enun"? 

5 2 29 Kitrl maltong>g* kurimetilupi vortojn? 

j S 3 Kioionipcrvasmai)ongigiiavŭnojn .iaiMniiiiatti'au onia!t-.'oi4an.'? 

7 y 34 t-voft» Kun mloUva «Kiu» 


Estus bone, se vi prezentus viajn demandojn. Kiu ne havas? Oni ĉiutage 
lernas ion novan! Eĉ se vi estas spertulo, ankaŭ vi povas multe lerni: 
en niaj denaskaj lingvoj estas vortoj neniam antaŭe priaŭditaj, nur ĉar 
verŝajne ni ne apartenas al la taŭga grupo. Tiaj okazoj ankaŭ aperas 
en Esperantujo. 


Kiel vi povas helpi? 


Eĉ se vi ne spertas pri la lingvo kaj do ne emas respondi, nura voĉdonado 
povas multe helpi. Krome, per via legado vi povas kontribui al la 
bonfarto de la retejo kaj eble iam al ĝia eliro el la beta-fazo. 

Vi povas aliĝi al la Telegrama grupo pri Stack Exchange por Esperanto: 

telegram.me/joinchat/EAZleUFPe6Dd_50FE6Co-A 


SE estas retejo fleginda, kaj ĉia partoprenado estas bonvena! 

Se mi demandus vin, kiujn 
hororajn rakontojn vi konas, eble 
vi respondos ion pri zombioj, 
homlupoj, fantomoj, vampiroj 
... Jes, tiuj rakontoj povas esti 
timigaj, sed ne multe, ĉar interne vi 
konscias, ke ili ne estas realismaj. 
Krome, eĉ se tiuj rakontoj estus 
realaj, iliaj konsekvencoj ne estus 
tro seriozaj. Imagu, ekzemple, ke 
vampiro mordas vin. Kio povas 
okazi? Ĉu iĝi vesperto? Tio ne 
gravas! Batmano estis speco de 
heroa vesperto kaj li fartis tre 
bone. 


Nu, mi scias tion, kio vere timigas 
vin. Mi konas tiun malnovan 
teruron, kiu nestas en la plej 
profundaj anguloj de via koro. 
ĉi estas io, kio ĉiam ĉeestas en 
via menso, eĉ kiam vi ne aktive 
pensas pri ĝi. Ne gravas kien vi 
iras, ĉar ĝi akompanas vin, kien 
ajn vi forkuras. Ĉi tiu hororo 
hantas viajn inkubsonĝojn dum 
vi dormas kaj viajn pensojn dum 
vi viglas. Ne eblas la eskapo. 

Pri kio mi parolas? Vi ŝajnigas ne 
scii; vi agas naive. Eble, vi sincere 

^)o an 

kredas, ke vi ne scias, pri kio temas 
ĉi tiu longa enkonduko. Sed vi ja 
scias, pri kio mi parolas. Haltu kaj 
pensu unu momenton. Tremu kaj 
sentu ĝin ekveni en vian menson. 
Jes, tie ĝi estas: la akuzativo, aŭ, 
pli bone dirite, la timo forgesi la 
akuzativon. 

Tra la linioj de ĉi tiu teksteto mi 
povas percepti la pratimon de 
multaj el vi. Tamen, mi ankaŭ 
povas diveni la memkontenton de 
aliaj el vi, kiuj konsideras sin tute 
fremdaj al ĉi tiu problemo. Eble, 
vi pensas, ke vi neniam eraras pri 
la uzo de la akuzativo aŭ, eĉ pli 
malsaĝe, ke nenio grava okazus, 
se vi iam misuzus la akuzativon. 
Bedaŭrinde, vi ne povas aŭdi mian 
laŭtan ridegon pro tia naivaĵo. 
Se vi sincere opinias, ke forgesi 
la akuzativon ne estas tiel grava 
afero, vi ne pasigis multe da 
tempo en la Esperanto-movado. 
Aliflanke, se vi estas minimume 
sperta esperantisto, vi jam scias, 
ke ĉio, kion vi pilblike diras aŭ 
skribas en Esp^ranto, nepre 
estos submetita al plej strikta 
ekzameno. Se vi, ekzemple, 

publikigas tekston en interreto, 
vi estu certa, ke la legantoj de- 
talege esploros ĉiujn ĝiajn vor- 
tojn kaj frazojn per lupeo kaj eĉ 
mikroskopo por eltrovi erarojn. 
Kaj, pro ia motivo, la preferata 
lingva eraro de la esperantistoj 
estas misuzo de Ja akuzativo. 

Ne estas kompato por la krimuloj. 
Eble, vi nur skribis: «saluto, mi es- 
tas komencanto», sed tio sufiĉas 
por instigi homojn al tuja respon- 
do, en kiu ili resalutos vin (se vi 
bonŝancas) per tri aŭ kvar vortoj, 
sed adresos al vi ducent vortojn 
pri via erarego. Se vi forgesas la 
akuzativon, via mesaĝo iĝas ne- 
grava. Jen kelkaj realaj ekzemploj: 

- Saluton, mi baldaŭ mortos se mi 
ne trovos kuracisto ... 

- VI FORGESIS LA AKUZATIVON. 

- Kio? Mi ne komprenas vin. Mi 
mortas! Helpo! 

- KION*. HELPON*. 

- Aŭskultu, mi trovis resanigilo 
kontraŭ aidoso kaj kancero ... 

- RESANIGILON*. 

- Mi povus savi multaj vivoj! 

- VI TAMEN ĴUS MORTIGIS MIN. 

- Karaj apostoloj, mi estas Jesuo 
Kristo, reveninta sur la tero por 
diri al vi... 

- SUR LA TERON*. LEGU LA SE- 
KCION DE PMEG PRI LA ROLFI- 
NAĴO N POR DIREKTO. 

Jes, se vi forgesas la akuzativon, 
neniu atentos la enhavon de via 
mesaĝo. La esperantistoj prak- 
tikos sian preferatan sporton: 
linĉi tiun, kiu faras lingvan era- 
ron. Se vi volas, ke oni rimarku 
vin en loko plena je esperantistoj, 
kiuj ignoras vin, simple diru aŭ 
skribu frazon, forgesante la aku- 
zativon. Tuj ĉiuj okuloj direktiĝos 
al vi. Amasoj da esperantistoj su- 
bite aperos, portante brulantajn 
torĉojn kaj forkegojn kaj elkriante 
punon. Fakte, ekzistas legendo, 
kiu rakontas, ke Zamenhof suk- 
cesis krei la Esperanto-movadon, 
simple laŭte dirante frazon, misu- 
zantan la akuzativon. Tio aperigis 
kolerajn esperantistojn el nenie, 
kaj la movado naskiĝis. 

Tial, estas kompreneble, ke ni ĉiuj 
sekrete timas forgesi la akuzativ- 
on. Pli ol unu fojon mi vekiĝis en 
la mezo de la nokto, kriegante, 
kovrita de ŝvito, ĉar mi sonĝis, ke 
mi publike forgesis aldoni la n-fi- 
naĵon. Nur kiam mi kontrolas en 
PMEG, ke mi sonĝis tute grama- 

tike kaj laŭregule, mi povas de- 
nove trankvile ekdormi. Tamen, 
se mi eltrovas, ke mi eraris sonĝe, 
mi skurĝadas mian dorson ĝis la 
mateno, dum mi genue recitas 
la regulojn de la akuzativo. La 
pentofaro devas esti sufiĉe rigo- 
ra, por purigi la pekegon, ĉar tiuj, 
kiuj misuzas la akuzativon, ne es- 
tos indulgitaj. 

Mi scias, kara leganto, ke vi ne plu 
povas elteni koncentri vian at- 
enton sur ĉi tiun temon. Kiel oni 
ofte diras, tri aferojn oni ne povas 
rekte rigardi dum tro da tempo: 
la sunon, la morton kaj la eblon 
forgesi la akuzativon. Ĝi estas tro 
dolora kaj timiga eĉ por la plej 
kuraĝaj esperantistoj. Ne zorgu; 
mi tuj ĉesos priparoli ĝin kaj via 
menso povos ripozi. Tamen, ne- 
niam forgesu tiun saĝan esperan- 
tan proverbon: sen akuzativo, ne 
eblas vivo. 



Kiel mirinda mond' 

Kiel mirinda mond’, la esperanta 
versio de la kanto What a won- 
derful world estas spektebla ĉe 
Youtube. Andrey Buzikov (Gar- 
sia) kantis ĝin kaj la poemo es- 
tas tradukita de Pablo Busto, la 
desegnisto estas M. Busto kaj la 
video estas farita de Saĝad Daŝ- 
ti. La projekto estas organizita 
sub la projekto Muzikumejo, 
kiu estas fondita por fari espe- 
rantajn kantojn. 

La video estas spektebla per tiu 
ĉi ligilo: 

youtu.be/Ty4yebU4eQs 

De kie ni umistoj kun nia umaĵo venas? 

Saĝad Daŝti Neĵad 


La respondo de tiu ĉi demando 
estas simpla: «de Umlando!» kaj la 
artikolo finiĝas! Sed bedaŭrinde, 
verŝajne aliaj artikoloj kutime ne 
tiom etas, do mi devas pli skribi. 

Laŭ onia imago, la komenco 
de la laboro de la revuoj estas 
seriozega afero. Ekzemple ties 
rakonto devas esti pli malpli tiel 
ĉi: «En la komenco Umulo kreis 
la ĉielon kaj la teron. Kaj la tero 
estis senuma kaj laciga. Kaj aliaj 
revuoj estis super la abismo; kaj £ 
la spirito de Umulo ŝvebis super la - 
akvo. Kaj Umulo diris: Estu revuo; jl 
kaj fariĝis revuo. Kaj Umulo vidis 
la revuon, ke ĝi estas mojosa; Kaj ĵ; 
umulo apartigis la revuon de aliaj 'ŝ. 
revuoj.Kajumulonomislarevuon i 
Umujo, kaj aliajn revuojn li nomis 
Malumujoj. Kaj estis vespero, kaj 
estis mateno, unu tago.» Sed vere 
ne estis tiel ĉi serioze. Ĝi estis tute 
simple. ĉuste per tiu ĉi mesaĝo 
ĉio komenciĝis, je la grupo 
Esperantujo je Telegram-aplikaĵo: 
«Mi havas mojosan ideon. Mi, 
vi kaj kelkaj aliaj geamikoj ĉiam ' 
babilas kaj eĉ skribas artikolon 
ktp. Nu, ni povas fari pli utilan kaj 
interesan aĵon. Ni povas pretigi 
simplan revuon. Ĝi estas simple 


por ni, facile ni faros. Ni povas, mi 
facile faros grafikajn taskojn. Laŭ 
mi, nur kvin homoj estas sufiĉaj. 
Ĉu el 331 uzantoj de nia grupo 
(jes, tiam la grupo nur havis 331 
uzantojn) kvin partoprenantoj 
ne estas troveblaj? Kio estas 
via opinio pri la revuo?» kaj ĉio 
tiam komenciĝis. ĉuste tiam 
ni ekdiskutis pri la nomo kaj 
kelkaj el la proponoj por la nomo 
estis jenaj: «Mojosujo», «Diĝita 
mondo», «Superbrila Mojosega 
Umaĵo», «Internacia ludo» ktp. 
Sed finfine, la mojosega propono 
de Sassie plaĉis al ĉiuj, Umujo! 
Kaj umistoj trovis sian nomon. 

Unue, ni havis malĝustan labor- 
planon kaj ĝi ne estis efektiva, 
ĉar ni estis nespertuloj pri 
revuo kaj ne sciis plani por ĝi. 
Pro tio ni malfrue pretigis la 
unuan numeron, dume nia labor- 
maniero ne estis tiom taŭga, 
ekzemple pri la redaktado de la 
artikoloj ni ja havis problemon, 
ĉar ni ĉion simple unue enpaĝigis 
kaj poste ekserĉis erarojn, do 
pro tio ni ja perdis tempon. Sed 
por la dua numero ni povis bone 
organizi nin, ni jam havis sperton. 
La nuna labormaniero estas jena: 

le: Ni elektas daton por finskribi 
la artikolojn kaj daton por eldoni 
la revuon. La revuo estas du- 
monata kaj la datoj elektiĝas laŭ 

gl- 

2e: Dume, ni pensas pri ideoj 
por niaj artikoloj kaj pretigas 
ilin. La temo neniam devas esti 
politiko. Kaj ni ofte klopodas, ke 
niaj artikoloj ne estu longaj kaj 
seriozaj kaj ne lacigu la legantojn. 
La ĉefa celo de la revuo estis havi 
liberan, nepolitikan, neseriozan 
kaj nelacigan enhavon. 

3e: Post kiam la artikoloj pretiĝis, 
ni sendas ilin al Google Docs, tie ni 
ĉiuj legas la artikolojn reciproke 
kaj komentas pri ili. Sed ĉefe niaj 
redaktistoj, Martin Haase kaj 
Sassie elkontrolas ĉion ĝustege 
kaj komentas profesie. Poste, la 
verkistoj de la artikoloj kontrolas 
■b la komentojn, aŭ akceptas kaj 
redaktas sian artikolon aŭ klar- 
igas ilin. Dume, Barjo zorgas pri la 
aferoj de Google docs, ekzemple 
li ordigas la artikolojn kaj donas 
rajton al aliaj rigardi kaj redakti la 
artikolojn, zorgi pri la ligiloj de la 
numeroj, kiuj estas aldonitaj ktp. 
4e: Jam la tempo finpretigi la 
numeron venas! Jen mia laboro 
komenciĝas. Mi per Photoshop 
kaj Illustrator faras la grafikaĵojn 
kaj per InDesign enpaĝigas (Se 


vi, leginte tiom da nomoj de 
malliberaj aplikaĵoj koleriĝis, vi 
devas scii, ke mi antaŭvidis vian 
koleriĝon kaj jam fuĝis! Vi ne 
povas kapti min!) 

5e: Jam la unua versio de la 
numero pretas, mi sendas ĝin al 
nia grupo en telegram-aplikaĵo, 
kaj aliaj umistoj kontrolas ĝin 
kaj esprimas siajn opiniojn 
kaj rimarkojn pri grafikaĵoj 
kaj enpaĝigo. Unu el la gravaj 
aferoj, kiun ni nun faras, estas 
zorgi pri kopirajto kaj elkontroli 
ĉiujn bildojn kaj iliajn eldon- 
permesojn. 

6e: Post kiam la fina versio 
pretiĝis, ni eldonas ĝin en 
Telegram-aplikaĵo, Reddit, 

Twitter kaj Facebook. Renato ofte 
zorgas pri eldonaj aferoj. 

La permesilo de Umujo permesas 
vin libere uzi, kopii, ŝanĝi kaj 
republikigi umojn el ĝi. Vi nur 
bezonus mencii la kreinton de tiu 
umo, kaj se vi republikigos ĝin 
aŭ ion farita baze sur ĝi, doni la 
samajn rajtojn al viaj uzantoj. 

v Do, tio estas nia historio, kaj fine 
; ; mi devas rimarki, ke se aliuloj 
ne interesiĝus pri la revuo kaj 
ne subtenus ĝin, ni jam ĉesigus 
nian laboron. Do krom umistoj, 
umlegantoj havas esencan rolon. 



parolas multe kaj parolas profunde 

Joop Kiefte 


parolas multe kaj parolas profunde 
sidis unu apud la alia sur benketo 

parolas multe parolas multe 
kaj parolas profunde pensas 

nur pensas, ne venas vorto 

parolas multe parolas plu 
malĝojiĝas, ĉar neniu vorto 
neniu reago venas de la alia 

venas ploro, venas kolero 
parolas multe parolas multe 
pri kiel malĝojo kaj ploro 
kaptis lin kaj metas en kaĝon 

parolas profunde rigardas 
volas diri ke li nenion faris 
nenion diris por tion kaŭzi 
sed ne diras, ĉar ne helpas 

anstataŭe donas brakumon 
kaj kun kalma voĉo diras 


ne zorgu, mi ĉeestas 





parolas multe silentas 

dum parolas profunde komencas paroli 
kaj post tuta nokto 
da parolado 

parolas multe nur silentas 
kaj ĝojas en la koro 

kaj parolas profunde 
parolas profunde 
neniu vorto estas tro 
kaj ĉiu vorto estas amo 

